pythainlp/thai-wiki-dataset-v4 huggingface dataset:
กลุ่มสถาบันแพทยศาสตร์แห่งประเทศไทย

กลุ่มสถาบันแพทยศาสตร์แห่งประเทศไทย (;อักษรย่อ:กสพท.) เป็นองค์กรอิสระที่ไม่เป็นส่วนราชการ จัดตั้งขึ้นโดยการรวมกลุ่มกันของคณะแพทยศาสตร์ในประเทศไทยเพื่อส่งเสริมความร่วมมือทางวิชาการ แลกเปลี่ยนองค์ความรู้และความคิดเห็นระหว่างกัน เสนอแนะความเห็นไปยังรัฐบาลรวมทั้งจัดสอบคัดเลือกร่วมกันเพื่อรับบุคคลเข้าศึกษาต่อ
ประวัติ.
กสพท.ก่อตั้งขึ้นเมื่อวันที่ 7 เมษายน พ.ศ. 2532 โดยเริ่มต้นจากการประชุมร่วมกันของคณบดีคณะแพทยศาสตร์จำนวน 9 แห่งจาก 6 สถาบันดังรายชื่อดังต่อไปนี้
โดยวัตถุประสงค์ในการดำเนินงานของกสพท.มีดังนี้
นอกจากวัตถุประสงค์ดังกล่าวข้างต้นกสพท.ยังมีหน้าที่จัดสอบวิชาเฉพาะแพทย์หรือ TPAT 1 เพื่อประกอบการคัดเลือกบุคคลเข้าศึกษาต่อในหลักสูตรแพทยศาสตร์บัณฑิต ทันตแพทยศาสตร์บัณฑิต สัตวแพทยศาสตร์บัณฑิตและเภสัชศาสตร์บัณฑิตในการคัดเลือกผ่านระบบ TCAS รอบที่ 3 ของทปอ.อีกด้วย
สถาบันสมาชิก.
ปัจจุบันกสพท.มีโรงเรียนแพทย์เข้าเป็นสมาชิกจำนวน 28 แห่ง ดังรายชื่อดังต่อไปนี้
ข้อวิพากษ์วิจารณ์.
กรณีคัดลอกข้อสอบ BMAT มาใช้เป็นข้อสอบคัดเลือก.
เมื่อวันที่ 16 ธันวาคม พ.ศ. 2566 ได้มีการจัดสอบวิชาเฉพาะแพทย์หรือ TPAT 1 ซึ่งกสพท.เป็นผู้จัดสอบ โดยหลังการสอบเสร็จสิ้นผู้เข้าสอบได้วิจารณ์ว่าข้อสอบฉบับที่ 1 จากทั้งหมด 3 ฉบับมีการคัดลอกข้อสอบ BMAT ซึ่งจัดสอบโดย Cambridge Assessment Admissions Testing มาใช้เป็นข้อสอบคัดเลือกโดยไม่มีการเปลี่ยนแปลงเนื้อหาของโจทย์ใดๆทั้งสิ้นเพียงแค่แปลโจทย์จากภาษาอังกฤษเป็นภาษาไทยเท่านั้น อาจส่งผลให้เกิดความได้เปรียบแก่ผู้เข้าสอบที่เคยเห็นโจทย์ดังกล่าวมาก่อนแล้ว อีกทั้งการคัดเลือกในระบบ TCAS รอบที่ 1 ได้นำผลคะแนนจากข้อสอบ BMAT มาใช้ในการคัดเลือกด้วยดังนั้นอาจมีผู้เข้าสอบบางคนได้รับประโยชน์จากเหตุการณ์ดังกล่าว ต่อมาในวันที่ 19 ธันวาคม พ.ศ. 2566 กสพท.ได้ออกแถลงการณ์กรณีข้อสอบดังกล่าวว่าจากการตรวจสอบพบว่ามีข้อสอบจำนวน 11 ข้อจากทั้งหมด 45 ข้อมีเนื้อหาคล้ายกับข้อสอบ BMAT จริง จึงมีมติตัดข้อสอบฉบับดังกล่าวออกทั้งฉบับและไม่นำมาคิดคะแนนในการคัดเลือก นอกจากนี้ยังแถลงว่าจะปรับปรุงกระบวนการออกข้อสอบไม่ให้มีเหตุการณ์เช่นนี้อีก อีกทั้งประธานคณะอนุกรรมการจัดสอบคัดเลือกของกสพท.ได้ลาออกจากตำแหน่งเพื่อแสดงความรับผิดชอบ
มหาวิทยาลัยราชภัฏอุดรธานี ศูนย์การศึกษาบึงกาฬ

มหาวิทยาลัยราชภัฏอุดรธานี ศูนย์การศึกษาบึงกาฬ (อังกฤษ:UdonThani Rajabhat University Bueng Kan Education Center) เป็นศูนย์การศึกษาแห่งหนึ่ง ของมหาวิทยาลัยราชภัฏอุดรธานี ตั้งอยู่ที จังหวัดบึงกาฬ
ข้อมูลทั่วไป.
ประวัติ.
มหาวิทยาลัยราชภัฏอุดรธานีเป็นสถาบันอุดมศึกษา ซึ่งสอดคล้องกับบทบาทหน้าที่ ตามมาตรา 7 แห่งพระราชบัญญัติมหาวิทยาลัยราชภัฏ พ.ศ. 2547 คือ ให้การศึกษาวิชาการและวิชาชีพชั้นสูง ทำการวิจัยให้บริการทางวิชาการแก่สังคม ปรับปรุงถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครู และส่งเสริมวิทยฐานะครูในท้องถิ่น เขตรับผิดชอบซึ่งมีจังหวัดอุดรธานี หนองคาย และหนองบัวลำภู จากการศึกษาสถาพปัญหาที่ผ่านมาพบว่า มหาวิทยาลัยราชภัฏอุดรธานีมีสถานที่ตั้งอยู่ในเขตอำเภอเมือง จังหวัดอุดรธานี ซึ่งเป็นสถานที่ให้บริการการศึกษาแก่ท้องถิ่นเพียงแห่งเดียว ทำให้ไม่สามารถให้บริการการศึกษาแก่ประชาชนและเยาวชน ในเขตรับผิดชอบของมหาวิทยาลัยราชภัฏอุดรธานีได้อย่างทั่วถึง โดยเฉพาะอย่างยิ่ง ในเขตพื้นที่ที่อยู่ห่างไกลจากที่ตั้งของมหาวิทยาลัย ด้วยเหตุนี้จังหวัดหนองคายเป็นจังหวัดที่อยู่ในเขตพื้นที่ของมหาวิทยาลัยราชภัฏอุดรธานีซึ่งประชาชนและเยาวชนส่วนใหญ่ในพื้นที่ขาดโอกาสในการศึกษาต่อในระดับที่สูงขึ้น ความสำคัญอีกประการหนึ่งได้แก่ ปัญหาเศรษฐกิจ อันเนื่องมาจากสภาพทางเศรษฐกิจของชุมชนในท้องถิ่นค่อนข้างยากจน ทำให้ไม่สามารถส่งบุตรหลานของตน ไปศึกษาต่อในมหาวิทยาลัยราชภัฏอุดรธานีที่มีที่ตั้งอยู่ไกลจากชุมชนที่อยู่อาศัย
มหาวิทยาลัยราชภัฏอุดรธานี ซึ่งรับผิดชอบการจัดการศึกษาในระดับอุดมศึกษาได้ตระหนักถึงบทบาทหน้าที่และพันธกิจในการพัฒนาบุคลากร ในสาขาอาชีพต่างๆ มหาวิทยาลัยได้คำนึงถึงการกระจายโอกาสทางการศึกษาในระดับอุดมศึกษา เพื่อตอบสนองความต้องการของชุมชน ทางมหาวิทยาลัยจึงได้การจัดตั้ง
ศูนย์การศึกษาในเขตอำเภอบึงกาฬ จังหวัดหนองคาย (ปัจจุบันเป็นอำเภอเมืองบึงกาฬ จังหวัดบึงกาฬ) การจัดตั้งมหาวิทยาลัยราชภัฏอุดรธานีมีความจำเป็นอย่างยิ่งเพื่อให้การปฏิบัติภารกิจหน้าที่ดังกล่าวบรรลุเป้าหมายได้อย่างมีประสิทธิภาพสูงสุด
วอลเลย์บอลชายชิงแชมป์เอเชีย รุ่นอายุไม่เกิน 23 ปี 2017

วอลเลย์บอลชายชิงแชมป์เอเชีย รุ่นอายุไม่เกิน 23 ปี 2017  เป็นครั้งที่ 2 ของการแข่งขัน ซึ่งจัดขึ้นที่อาร์เดบิล, ประเทศอิหร่าน ระหว่างวันที่ 1–9 พฤษภาคม ค.ศ. 2017 เพื่อคัดเลือกตัวแทนทวีปเอเชีย 2 ทีม เข้าร่วมแข่งขันวอลเลย์บอลชายชิงแชมป์โลก รุ่นอายุไม่เกิน 23 ปี 2017 ที่ ไคโร, ประเทศอียิปต์
การแบ่งกลุ่ม.
การแบ่งกลุ่มโดยอาศัยอันดับจากวอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 4 ทีมที่เหลือได้ทำการจับฉลากเมื่อวันที่ 27 กุมภาพันธ์ ค.ศ. 2017 ณ โรงแรมดุสิต ปริ๊นเซส ศรีนครินทร์, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว 
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017

วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017  เป็นครั้งที่ 2 ของการแข่งขัน ซึ่งจัดขึ้นที่นครราชสีมา, ประเทศไทย ระหว่างวันที่ 13 – 21 พฤษภาคม ค.ศ. 2017 เพื่อคัดเลือกตัวแทนทวีปเอเชีย 2 ทีม เข้าร่วมแข่งขันวอลเลย์บอลหญิงชิงแชมป์โลก รุ่นอายุไม่เกิน 23 ปี 2017 ที่ ลูบลิยานา, ประเทศสโลวีเนีย
การแบ่งกลุ่ม.
การแบ่งกลุ่มโดยอาศัยอันดับจากวอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2015 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลากเมื่อวันที่ 27 กุมภาพันธ์ ค.ศ. 2017 ณ โรงแรมดุสิต ปริ๊นเซส ศรีนครินทร์, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว 
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ฟาร์นสเวิร์ทเฮาส์

ฟาร์นสเวิร์ทเฮาส์  เป็นบ้านพักอาศัยได้รับการออกแบบทางสถาปัตยกรรมและโครงสร้างโดยลูทวิช มีส ฟัน แดร์ โรเออ ระหว่างปี ค.ศ. 1945 - 1951 ภายในบ้านประกอบด้วยห้องเพียงหนึ่งห้อง ตั้งอยู่ในเขตนอกเมืองทางตะวันตกเฉียงใต้ของตัวเมืองชิคาโก ออกไปราว 55 ไมล์ (89 กิโลเมตร) ในที่ดินประะกอบด้วยเนื้อที่ทั้งหมดกว่า 60 เอเคอร์ และมีแม่น้ำฟ็อกซ์ไหลผ่านบริเวณที่ดิน อาคารประกอบด้วยโครงสร้างที่ดูโปร่งโล่ง ด้วยการใช้เหล็กและกระจกทั้งหมด ซึ่งเป็นความต้องการของเจ้าของบ้าน ดร.อีดิท ฟาร์นสเวิร์ท ผู้เชี่ยวชาญด้านไตวิทยาทีมีชื่อเสียงของเมืองชิคาโก ที่ต้องการให้มีพื้นที่สำหรับทำงานอดิเรกที่เธอชื่นชอบ เช่น เล่นไวโอลิน แปลบทกลอน และเพลิดเพลินไปกับธรรมชาติ มีส ได้ออกแบบบ้านที่มีขนาดเล็กเพียงแค่ 140 ตารางเมตร (1,500 ตารางฟุต) ด้วยรูปทรงที่เรียบง่าย ประกอบกับที่วางภายในห้องที่เน้นเรื่องของฟังก์ชัน จนในเวลาต่อมาได้รับการยกย่องให้เป็นงานระดับมาสเตอร์พีซ เป็นสัญลักษณ์แห่งงานสถาปัตยกรรมแบบอินเตอร์ชันแนลสไตล์ หรือ งาน โมเดิร์น
ฟาร์นสเวิร์ทเฮาส์ ได้รับการบรรจุเข้าสู่สิ่งสำคัญทางประวัติศาสตร์แห่งชาติ (NHL) ในปี ค.ศ. 2006 ภายหลังการบรรจุเข้าทะเบียนสิ่งสำคัญทางประวัติศาสตร์แห่งชาติ (NRHP) ในปี ค.ศ. 2004 ปัจจุบันบ้านเป็นของพิพิธภัณฑ์ประวัติศาสตร์บ้าน โดยกลุ่มอนุรักษ์โบราณสถานแห่งชาติ (NTHP)
ในเดือนกันยายน ค.ศ. 2008 บ้านถูกน้ำท่วมจากฝนตกหนักของพายุเฮอร์ริเคนไอค์ ระดับน้ำได้ขึ้นสูงราว 46 ซม. (18 นิ้ว) เหนือพื้นห้อง แต่ถึงอย่างไรก็ดีเฟอร์นิเจอร์ภายในหลายชิ้นรอดพ้นจากน้ำท่วม ซึ่งเป็นผลมาจากการออกแบบให้ยกพื้นห้องสูงขึ้น บ้านถูกปิดเพื่อการซ่อมแซมในปี ค.ศ. 2008 จนกลับมาเปิดอีกครั้งในช่วงฤดูใบไม้ผลิ ค.ศ. 2009
องค์ประกอบในอาคาร.
ฟาร์นสเวิร์ทเฮาส์ ได้รับการออกแบบช่องเปิด (หน้าต่าง) จากพื้นจรดเพดาน ด้วยแผ่นกระจกใส เพื่อเปิดรับที่ว่างด้านนอกอาคารที่เป็นธรรมชาติ รอบทิศทั่วบ้าน มีการยกระดับพื้นบ้านออกเป็นสองระดับ คือส่วนของห้อง และชานด้านอก เพื่อเป็นการลดระดับเข้าสู่ระเบียงก่อนถึงพื้น และไม่เป็นการทำให้ทางขึ้นดูสูงจนเกินไป บ้านใช้หลังคาแฟลตสแลปเรียบ ติดกับผนังบ้าน ตัวบ้านประกอบด้วยเสาทั้งหมด 8 ต้น รวมกับระเบียงด้านนอกแล้วเป็น 12 ต้น ยกสูงจากระดับดินเดิม 1.60 เมตร เพื่อแก้ปัญหาน้ำท่วมจากแม่น้ำ มีการยื่นแคนทีลิเวอร์ออกจากเสาในด้านสกัดทั้งสองฝั่ง
ข้อวิจารณ์.
เนื่องจากผนังห้องที่ปกปิดด้วยกระจกเพียงอย่างเดียว หลังคาแฟลตเหลี่ยม ขาดซึ่งความสวยงามด้านงานตกแต่ง และรวมไปถึงขาดซึ่งการทำให้ห้องอบอุ่น ตามสภาพอากาศหนาวเย็น ซึ่งต่างเป็นประเด็นที่รูปแบบอินเตอร์ชันแนลสไตล์ได้รับการโจมตีมาโดยตลอด เช่นเดียวกับงานฟาร์นสเวิร์ทเฮาส์นี้ด้วย นอกจากนี้เขายังถูกวิจารณ์เรื่องของระบบบริหารจัดการพลังงานที่ย่ำแย่มาก
แต่ถึงอย่างไรก็ดี ก็มีนักวิจารณ์บางส่วนที่กลับยกย่องงานของมีส เช่น พอล โกลด์เบอร์เกอร์ และแบร์ คามิน สองนักวิจารณ์งานสถาปัตยกรรมที่เคยได้รับรางวัลพูลิตเซอร์ ต่างยกย่องให้บ้านนี้คืองานระดับมาสเตอร์พีซ อย่างแท้จริง มันเป็นงานที่มีคุณค่าเหนือกาลเวลา สะท้อนมาจากความศรัทธาของมีสในงานสไตล์ มินิมอล ฟิลิป จอห์นสัน สถาปนิกรางวัลพริตซ์เกอร์ ก็ได้นำแรงบรรดาลใจนี้ไปใช้ออกแบบบ้านกระจก หรือ กลาสเฮาส์ ในปี ค.ศ. 1947
ไมโล (เครื่องดื่ม)

ไมโล  ผลิตภัณฑ์เครื่องดื่มช็อกโกแลตมอลต์ของบริษัทเนสท์เล่ จำกัด มีเอกลักษณ์ตรงที่มีบรรจุภัณฑ์สีเขียว ได้รับการพัฒนาสูตรขึ้นโดยทอมัส เมย์น ซึ่งทำการวิจัยคิดค้นสูตรอย่างหนักในโรงงานแห่งหนึ่งในเมืองสมิททาวน์ รัฐนิวเซาท์เวลส์ ประเทศออสเตรเลีย ในปี ค.ศ. 1934 โดยชื่อผลิตภัณฑ์นั้นได้มาจากชื่อของนักกีฬาชาวกรีกโบราณ คือ ไมโลแห่งโครตอน (กรีก: Μίλων, "Mílōn") โดยในปี ค.ศ. 2004 บริษัทเนสท์เล่ได้ฉลองการผลิตไมโลออกขายครบรอบ 70 ปี
ในประเทศไทย ไมโลเริ่มเข้ามาจำหน่ายในประเทศในต้นปี ค.ศ. 1958 สำหรับส่วนแบ่งการตลาดของเครื่องดื่มช็อกโกแลตมอลต์หรือช็อกโกแลตร้อนในปี ค.ศ. 2007 ไมโลมีส่วนแบ่งการตลาดอยู่ที่ร้อยละ 20
เพย์แบ็ก (2017)

เพย์แบ็ก (2017)  เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) เป็นการแสดงของนักมวยปล้ำค่ายรอว์ จัดเป็นครั้งที่5 โดยมีกำหนดจัดวันที่ 30 เมษายน 2017 ที่สนามSAP Center ที่เมืองแซนโฮเซ รัฐแคลิฟอร์เนีย สหรัฐ
ก๋งเต๋า

ก๋งเต๋า มีชื่อในสำเนียงจีนกลางว่า กงตู (#เปลี่ยนทาง) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก แม่ทัพของอ้วนเสี้ยวซึ่งในอดีตเคยเป็นแม่ทัพของ กบฏโพกผ้าเหลือง มาก่อน
เมื่อกองทัพกบฏโพกผ้าเหลืองถูกปราบปรามจนราบคาบก๋งเต๋าจึงได้มารับใช้อ้วนเสี้ยวผู้ตรวจการแห่งกิจิ๋วใน ศึกกัวต๋อ ก๋งเต๋าถูกส่งไปช่วย เล่าปี่ ในการโจมตีเมืองยีหลำซึ่งอยู่ภายใต้การปกครองของ โจโฉ และได้ปะทะกับ แฮหัวเอี๋ยน แม่ทัพมากฝีมือของโจโฉแต่สู้กันได้ไม่นานก็ถูกแฮหัวเอี๋ยนสังหารเมื่อ ค.ศ. 200
เตียวเอี๋ยน

เตียวเอี๋ยน มีชื่อในภาษาจีนกลางว่า จาง เยียน (#เปลี่ยนทาง คริสต์ทศวรรษ 180–205) ชื่อเกิด ฉู่ เอี๋ยน มีอีกชื่อว่า จาง เฟย์เยี่ยน เป็นหัวหน้าโจรเขาเอ๊งสันในช่วงปลายราชวงศ์ฮั่นตะวันออกของจีน เขาไต่เต้าจากกบฏท้องถิ่นไปเป็นผู้ปกครองสมาพันธ์ที่สามารถต่อต้านราชสำนักฮั่นและสามารถรักษาอำนาจที่ฉางชานเอาไว้ได้ จนกระทั่งเขายอมจำนนต่อโจโฉ แล้วได้รับมอบอำนาจที่เหลืออยู่แก่ครอบครัวของตน
ชีวิต.
เดิมมีชื่อว่าฉู่เอี๋ยน มาจากอำเภอเจิ้งติ้ง ฉางชานจฺวิ้น ซึ่งอยู่รอบบริเวณอำเภอเจิ้งติ้ง มณฑลเหอเป่ย์ในปัจจุบัน เขารวบรวมกองทัพในช่วงกบฏโผกผ้าเหลืองและเข้าปล้นสะดมที่ Shanze จากนั้นจึงเข้าร่วมกับกองโจรของจาง หนิวจฺเหว  โดยมีหนิวจฺเหวเป็นผู้บัญชาการระดับสูงกว่า เมื่อกลุ่มโจรเข้ารุกรานจู้ลู่จฺวิ้นใน ค.ศ. 185 และโจมตี Yingtao จาง หนิวจฺเหวได้รีบบาดเจ็บอย่างหนักจากลูกธนู ก่อนที่เขาเสียชีวิต จางสั่งให้คนของเขาเชื่อฟังต่อฉู่เอี๋ยนในฐานะผู้นำคนใหม่ของพวกเขา ดังนั้น ฉู่เอี๋ยนจึงเปลี่ยนชื่อสกุลจาก "ฉู่" เป็น "เตียว" (จาง) เพื่อให้เกียรติแด่จาง หนิวจฺเหว
ฝ่ายสมาพันธ์ของเตียวเอี๋ยนแข็งแกร่งมากขึ้น จนกล่าวกันว่ามีผู้คนถึงหนึ่งล้านคน ทำให้กลายเป็นที่รู้จักในนามโจรเขาเอ๊งสันและปฏิบัติการเป็นสมาพันธ์กองโจรในทิวเขาไท่หาง ซึ่งทำให้พวกเขาสามารถเข้าถึงเหอเน่ย์และมณฑลเป๊งจิ๋ว Ji และ Yan
ใน ค.ศ. 199 ทางฝ่าย กองซุนจ้าน ได้ขอความช่วยเหลือจากเตียวเอี๋ยนซึ่งเตียวเอี๋ยนได้ตอบรับความช่วยเหลือและได้เคลื่อนทัพออกมาแต่ก่อนจะไปถึงกองซุนจ้านก็ถูกปราบเสียก่อน
ค.ศ. 204 เตียวเอี๋ยนได้ทำสัญญากับ โจโฉ เพื่อช่วยปราบ อ้วนถำ และ อ้วนซง บุตรชายทั้งสองของ อ้วนเสี้ยว โดยโจโฉได้แต่งตั้งให้เตียวเอี๋ยนเป็นแม่ทัพดูแลภาคเหนือ
ใน ค.ศ. 205 หลังจากที่กองทัพของอ้วนถำและอ้วนซงถูกปราบจนราบคาบเตียวเอี๋ยนจึงได้ยอมแพ้ต่อโจโฉอย่างเป็นทางการ
ในวัฒนธรรมร่วมสมัย.
เตียวเอี๋ยนปรากฏตัวใน โดยนำกลุ่มโจรเป็นของตนเอง
เตียวฮ่อง

เตียวฮ่อง (? — ค.ศ. 184) แม่ทัพของ กบฏโพกผ้าเหลือง 
ใน ค.ศ. 184 เตียวฮ่องพร้อมกับ ซุนต๋อง และ ฮั่นต๋ง ซึ่งเป็นผู้นำกบฏโพกผ้าเหลืองคนใหม่เข้าโจมตีและยึดเมืองว่านเฉิงหรืออ้วนเซียแต่หลังจากยึดครองได้ไม่นานทางราชสำนักได้ส่งกองทัพมาปราบภายใต้การนำของ จูฮี ในที่สุดกองทัพของราชสำนักก็สามารถยึดเมืองว่านเฉิงคืนได้สำเร็จและทำการประหารชีวิตเตียวฮ่องแต่ในฉบับวรรณกรรมของ หลอกว้านจง กล่าวว่าเตียวฮ่องถูก ซุนเกี๋ยน ฆ่าตาย
เจ้าชายย็องชัง

เจ้าชายย็องชัง (เกาหลี: ; ฮันจา: ; ; ค.ศ. 1606 — ค.ศ. 1614) พระราชโอรสองค์เดียวของพระเจ้าซ็อนโจ พระราชาลำดับที่ 14 ที่ประสูติแต่พระนางอินมก พระมเหสีองค์ที่ 2 สิ้นพระชนม์ในรัชสมัย เจ้าชายควังแฮ พระราชาลำดับที่ 15 เมื่อวันที่ 19 มีนาคม ค.ศ. 1614 ขณะพระชนมายุเพียง 7 พรรษา
ไดโนเซฟาโลซอรัส

ไดโนเซฟาโลซอรัส (ชื่อวิทยาศาสตร์: "Dinocephalosaurus"; ความหมาย: "สัตว์เลื้อยคลานที่มีหัวน่ากลัว") เป็นสัตว์เลื้อยคลานที่สูญพันธุ์ไปแล้วตั้งแต่ยุคก่อนประวัติศาสตร์ มีชีวิตอยู่ในยุคไทรแอสซิก (ราว 245 ล้านปีก่อน) เป็นไดโนเสาร์ชนิดหนึ่งที่มีส่วนคอเรียวยาว มีเท้าที่มีครีบหรือพังผืดระหว่างนิ้วเท้า มีส่วนหัวที่เล็ก โดยตัวอย่างต้นแบบถูกค้นพบที่มณฑลกุ้ยโจว ประเทศจีน เมื่อปี ค.ศ. 2002
ไดโนเซฟาโลซอรัส มีลำตัวยาว 4 เมตร มีคอเรียวยาว 1.7 เมตร มีส่วนหัวที่เล็ก มีครีบยาวที่นิ้วเท้า และฟันที่แหลมคมใช้สำหรับการจับปลาซึ่งเป็นอาหาร โดยซากดึกดำบรรพ์ล่าสุดที่ถูกขุดพบที่มณฑลยูนนาน ทางตอนใต้ของจีน บ่งว่า เป็นสัตว์เลื้อยคลานที่แพร่ขยายพันธุ์ด้วยการออกลูกเป็นตัว ซึ่งต่างจากสัตว์เลื้อยคลานหรืออาร์โคซอร์จำพวกอื่น เช่น นก หรือจระเข้ ด้วยพบซากตัวอ่อนในลักษณะที่ขดตัวในท่าปกติแบบเดียวกับตัวอ่อนในท้องแม่ของสัตว์เลี้ยงลูกด้วยนม และเชื่อว่ามีการกำหนดเพศของตัวอ่อนเป็นไปโดยลักษณะทางพันธุกรรมไม่ใช่อุณหภูมิเป็นตัวกำหนดเหมือนจระเข้
บัลลาดาโอซอลดาเต

บัลลาดาโอซอลดาเต  เป็นภาพยนตร์แนวโรแมนติกและสงคราม ของสหภาพโซเวียตกำกับโดย Grigory Chukhray ออกฉายครั้งแรกในวันที่ 1 ธันวาคม ค.ศ. 1959 ภาพยนตร์ได้รับรางวัล บริติช อะคาเดมี่ ฟิล์ม อวอร์ดส์ สาขาภาพยนตร์ยอดเยี่ยม (BAFTA Award for Best Film from any Source) ในปี 1961 และยังเคยถูกเสนอชื่อใน รางวัลออสการ์ สาขาบทภาพยนตร์ดั้งเดิมยอดเยี่ยม ในงานประกาศผลรางวัลออสการ์ ครั้งที่ 34
ไทยวีเมนส์ลีก

ไทยวีเมนส์ลีก (Thai Women's League) เป็นการแข่งขันฟุตบอลหญิงลีกสูงสุดในประเทศไทย มีสโมสรเข้าร่วมแข่งขันทั้งหมด 8 ทีม
ประวัติ.
การแข่งขันฟุตบอลหญิงชิงชนะเลิศแห่งประเทศไทย มีการแข่งขันครั้งแรกในปี พ.ศ. 2519 โดย ชมรมฟุตบอลหญิงแห่งประเทศไทย ในพระอุปถัมภ์ฯ ต่อมาสมาคมกีฬาฟุตบอลแห่งประเทศไทย ในพระบรมราชูปถัมภ์ ได้เข้ามาจัดการแข่งขันเองในช่วงทศวรรษที่ 2530 ภายหลังจากชมรมฟุตบอลหญิงแห่งประเทศไทยฯ ยุติบทบาท
กระทั่งในปี พ.ศ. 2550 สมาคมฟุตบอลแห่งประเทศไทยฯ ได้เปลี่ยนการแข่งขันฟุตบอลหญิงชิงชนะเลิศแห่งประเทศไทย จากเดิมเป็นการแข่งขันในระบบแพ้คัดออกเป็นระบบลีก โดยมีเงินรางวัลสำหรับทีมชนะเลิศในระดับไทยพรีเมียร์ลีก จำนวน 7 แสนบาท และทีมชนะเลิศในระดับดิวิชัน 1 3.5 แสนบาท โดยจะมีรางวัลพิเศษรางวัลละ 5,000 บาท ประกอบด้วย ผู้ฝึกสอนยอดเยี่ยม, ดาวซัลโว, ผู้รักษาประตู, กองหลัง และ กองกลางยอดเยี่ยม โดยมอบหมายให้ บังอร เบ็ญจาธิกุล เป็นประธานฝ่ายจัดการแข่งขันลีก
ต่อมาในปี พ.ศ. 2565 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ปรับเปลี่ยนรูปแบบการแข่งขันไทยวีเมนส์ลีกอีกครั้ง จากเดิมที่แข่งขันในสนามกลาง กลายเป็นฟุตบอลลีกอาชีพเต็มรูปแบบ คือมีการแข่งขันแบบ เหย้า-เยือน และมีสนามฟุตบอลของแต่ละทีมเป็นของตนเอง
จากนั้นในวันที่ 27 กุมภาพันธ์ 2567 นวลพรรณ ล่ำซำ นายกสมาคมกีฬาฟุตบอลแห่งประเทศไทย ได้เป็นประธานจัดงานแถลงข่าวเปิดฤดูกาลฟุตบอล ไทยวีเมนส์ลีก ฤดูกาล 2567 ซึ่งแบ่งออกเป็น 2 ดิวิชันคือ ดิวิชัน 1 และ ดิวิชัน 2 โดยจะเปิดฤดูกาลในวันที่ 2 มีนาคม 2567 นอกจากนี้ทีมแชมป์ดิวิชัน 1 ยังจะได้สิทธิ์เข้าแข่งขัน เอเอฟซีแชมเปียนส์ลีก 2024 รอบคัดเลือก เป็นครั้งแรก
ฟุตซอลไทยลีก

ฟุตซอลไทยลีก  เป็นการแข่งขันฟุตซอลลีกอาชีพสูงสุดในประเทศไทย จัดการแข่งขันโดยสมาคมฟุตบอลแห่งประเทศไทย โดยเริ่มการแข่งขันครั้งแรกเมื่อปี พ.ศ. 2549 ปัจจุบันมีสโมสรเข้าร่วมแข่งขันทั้งสิ้น 14 ทีม สโมสรที่ชนะเลิศในฤดูกาลล่าสุด คือ ห้องเย็นท่าข้าม
ประวัติ.
ประเทศไทยได้มีการจัดการแข่งขันฟุตซอล 5 คน ขึ้นครั้งแรกในปี พ.ศ. 2540 ด้วยความร่วมมือจากหลาย ๆ ฝ่ายที่ช่วยกันผลักดันกีฬาชนิดนี้ให้ได้รับความนิยมมากขึ้น ไม่ว่าจะเป็นสมาคมฟุตบอลแห่งประเทศไทยในพระบรมราชูปถัมภ์ กรุงเทพมหานคร การกีฬาแห่งประเทศไทย และเดอะมอลล์ กรุ๊ป จำกัด ร่วมกันจัดการแข่งขันฟุตซอล 5 คน ในรายการ STAR IN DOOR SOCCER 1997 เมื่อ 12–21 กรกฎาคม 2540 ณ เดอะมอลล์ บางกะปิ โดยมี 12 สโมสรจากไทยแลนด์ลีกเข้าร่วมการแข่งขัน และ สโมสรการท่าเรือแห่งประเทศไทย ได้รับตำแหน่งชนะเลิศ 
ในปีต่อมาได้จัดการแข่งขันฟุตซอล 5 คน ขึ้นอีกเป็นครั้งที่ 2 ในครั้งนี้ สโมสรกรุงเทพมหานคร ชนะ สโมสรการท่าเรือแห่งประเทศไทย 
ต่อมาในปี 2543 ได้มีการจัดการแข่งขันฟุตซอลขึ้นเป็นครั้งที่ 3 โดยมีการแข่งขันรอบคัดเลือกในแต่ละภาคเพื่อนำทีมชนะเลิศและรองชนะเลิศมาแข่งขันกับทีมสโมสรชั้นนำจากไทยลีก ในการแข่งขันฟุตซอลชิงชนะเลิศแห่งประเทศไทย
เจาจิ๋ว

เจาจิ๋ว, เจียวจิ๋ว, เจียวจุย, ต้าจิ๋ว หรือเตียวเจียว (ป. ค.ศ. 199 - 270) มีชื่อในภาษาจีนกลางว่า เฉียว โจว  ชื่อรอง ยฺหวิ่นหนาน  เป็นนักดาราศาสตร์ นักประวัติศาสตร์ ขุนนางและนักเขียนของรัฐจ๊กก๊กในยุคสามก๊กของจีน เดิมเจาจิ๋วรับใช้เล่าเจี้ยงเจ้ามณฑลเอ๊กจิ๋ว (ครอบคลุมพื้นที่มณฑลเสฉวนและนครฉงชิ่งในปัจจุบัน) ในช่วงปลายยุคราชวงศ์ฮั่นตะวันออกก่อนจะกลายมาเป็นขุนนางของขุนศึกเล่าปี่ผู้ก่อตั้งรัฐจ๊กก๊กในปี ค.ศ. 221 เจาจิ๋วมีชื่อเสียงจากการเป็นอาจารย์ให้กับขุนนางจ๊กก๊ก (และภายหลังเป็นอาจารย์ให้กับขุนนางของวุยก๊กและราชวงศ์จิ้นตะวันตก) หลายคน เช่น ตันซิ่ว (陳壽 "เฉิน โช่ว"), หลัว เซี่ยน (羅憲), ตู้ เจิ่น (杜軫), เหวิน ลี่ (文立) และหลี่ มี่ (李密)
ในช่วงชีวิตของเจาจิ๋ว เจาจิ๋วถูกมองว่าขาดความสามารถและไม่ได้รับการเคารพจากเพื่อนขุนนางหลายคน มีเพียงหยาง ซี่ (楊戲) ที่ยกย่องเจาจิ๋วอย่างสูง ครั้งหนึ่งหยาง ซี่กล่าวว่า "ทั้งเราและคนรุ่นหลังไม่สามารถเทียบเท่าผู้อาวุโสท่านนี้ได้" หยาง ซี่จึงได้รับการยกย่องจากผู้ที่ยอมรับความสามารถของเจาจิ๋วเช่นกัน
เจาจิ๋วรับราชการในราชสำนักจ๊กก๊กมาตั้งแต่เมื่อเล่าปี่ขึ้นครองราชย์ (ค.ศ. 221) จนถึงการล่มสลายของจ๊กก๊กในปี ค.ศ. 263 เจาจิ๋วเป็นที่จดจำว่าเป็นผู้ทูลโน้มน้าวให้เล่าเสี้ยนจักรพรรดิจ๊กก๊กยอมจำนนต่อวุยก๊กในปี ค.ศ. 263 
ประวัติ.
เจาจิ๋วเป็นชาวอำเภอซีชง (西充縣 "ซีชงเซี่ยน") เมืองปาเส (巴西郡 "ปาซีจฺวิ้น") ซึ่งปัจจุบันคืออำเภอหนานปู้ (南部縣 "หนานปู้เซี่ยน") มณฑลเสฉวน 
บิดาของเจาจิ๋วชื่อเฉียว ปิน (譙𡸫) ชื่อรอง หรงฉื่อ (榮始) เชี่ยวชาญคัมภีร์"ช่างชู" (尚書) รวมถึงคัมภีร์อื่น ๆ และตำรา"ถู" (圖) กับ"เว่ย์" (緯) ที่ว่าการเมืองและที่ว่าการมณฑลเชิญเฉียว ปินมารับราชการ แต่เฉียว ปินปฏิเสธทั้งหมด ที่ว่าการมณฑลแต่งตั้งให้เฉียว ปินเป็นเจ้าหน้าที่ผู้ช่วยเพื่อนอาจารย์ (師友從事 "ชือโหย่งฉงชื่อ") เป็นการชั่วคราว 
เจาจิ๋วกำพร้าบิดาตั้งแต่อยู่ในวัยเด็ก อาศัยอยู่กับมารดาและพี่ชาย เมื่อเจาจิ๋วเติบโตขึ้นชอบศึกษาคัมภีร์โบราณ ครอบครัวเจาจิ๋วมีฐานะยากจนแต่เจาจิ๋วก็ยังไม่หางานทำ เอาแต่ท่องตำราและมีความสุขกับการหัวเราะเพียงลำพังจนลืมกินลืมนอน เจาจิ๋วศึกษาหกคัมภีร์อย่างลึกซึ่ง เชี่ยวชาญการเขียนอักษรวิจิตร มีความรู้ด้านดาราศาสตร์แต่ไม่สนใจมากนัก เจาจิ๋วไม่ค่อยสนใจของนักปราชญ์หลายคนจึงไม่ได้อ่านทั้งหมด เจาจิ๋วมีร่างสูง 8 ฉื่อ (尺) มีรูปร่างหน้าตาเรียบง่าย มีนิสัยจริงใจไม่เติมแต่ง เจาจิ๋วไม่มีทักษะการโต้วาทีอย่างมีไหวพริบ แต่มีความรู้ในเชิงลึกและมีความฉลาดจากภายใน
สนธิสัญญาอึลซา

สนธิสัญญาอึลซา  หรือชื่ออย่างเป็นทางการคือ สนธิสัญญาญี่ปุ่น-เกาหลีฉบับที่สอง (; โรมาจิ: "Dai-niji nikkan kyōyaku"; : ได-นิจิ นิกกัน เกียวยากุ) เป็นสนธิสัญญาที่ทำขึ้นระหว่างจักรวรรดิเกาหลีกับจักรวรรดิญี่ปุ่นใน ค.ศ. 1905 โดยมีการลงนามเมื่อ 17 พฤศจิกายน ค.ศ. 1905 สนธิสัญญาฉบับนี้ คือการที่เกาหลียินยอมอยู่ภายใต้การปกครองของญี่ปุ่นในฐานะรัฐในอารักขา ถือเป็นการรับรองสถานะของกองทหารญี่ปุ่นในเกาหลีให้ถูกต้องตามกฎหมาย ญี่ปุ่นมีอำนาจกำหนดนโยบายต่างประเทศของเกาหลีทั้งหมด แต่การปกครองภายในและนโยบายด้านอื่นยังดำเนินโดยข้าราชการชาวเกาหลี สนธิสัญญาฉบับนี้มีขึ้นภายหลังจากที่ญี่ปุ่นสามารถเอาชนะรัสเซียได้ในสงครามรัสเซีย-ญี่ปุ่น ที่ยุติไปเมื่อไม่กี่เดือนก่อนหน้า
คำว่า "อึลซา" หรือ "อุลซา" (을사) ในภาษาเกาหลีนั้น มาจากการที่วันลงนามในสนธิสัญญานี้ เกิดขึ้นในปีที่ 42 ตามระบบแผนภูมิสวรรค์
การลงนาม.
9 พฤศจิกายน 1905 อิโต ฮิโรบูมิ เดินทางถึงกรุงฮันซอง (กรุงโซล) และเข้าถวายพระราชสาสน์จากจักรพรรดิเมจิจักรพรรดิแห่งญี่ปุ่นแก่จักรพรรดิโกจงแห่งเกาหลี เพื่อต้องการให้จักรพรรดิโกจงลงพระนามในสนธิสัญญา ซึ่งพระองค์ก็ไม่ยิมยอม ต่อมาในวันที่ 15 พฤศจิกายน อิโตได้บัญชาให้กองทหารญี่ปุ่นเข้าล้อมวังหลวงไว้ เพื่อกดดันให้พระองค์ทรงลงพระนาม
17 พฤศจิกายน พลเอก ฮาเซนาวะ โยชิมิชิ ผู้บัญชาการกองทหารรักษาการณ์ประจำเกาหลี พร้อมด้วย อิโต ฮิโรบูมิ และกองทหารญี่ปุ่นส่วนหนึ่ง ได้เข้าไปยังพระที่นั่งจุงเมียงจอน ซึ่งเป็นพระที่นั่งสถาปัตยกรรมตะวันตก ที่ตั้งอยู่ในพระราชวังด็อกซุกอุง เพื่อเกลี้ยกล่อมให้จักรพรรดิเกาหลีลงพระนามในสนธิสัญญา แต่พระองค์ก็ได้ปฏิเสธ ดังนั้น อิโต จึงบีบบังคับด้วยกำลังทหารให้คณะรัฐมนตรีเกาหลีลงนาม อย่างไรก็ตาม นายกรัฐมนตรีเกาหลี ฮัน กยูซอล ปฏิเสธการลงนามอย่างเสียงดัง อิโตจึงสั่งให้ทหารนำตัวเขาไปขัง และขู่ว่าถ้าเขายังไม่หยุดโวยวายเสียงดังจะสังหารเขา เมื่อเหตุการณ์เป็นเช่นนี้ จึงมีรัฐมนตรีเกาหลี 5 คนซึ่งเรียกว่า "5 รัฐมนตรี" ยอมลงนาม คือ รัฐมนตรีศึกษาธิการ อี วันยง, รัฐมนตรีกองทัพ อี กวนแท็ก, รัฐมนตรีมหาดไทย อี จียอง, รัฐมนตรีต่างประเทศ พัก เจซุน และ รัฐมนตรีเกษตรกรรมและอุตสาหกรรม กวอน จุงฮยอน โดยที่จักรพรรดิโกจงไม่ได้ทรงร่วมลงพระนาม
ข้อโต้แย้ง.
ภายหลังการลงนามในสนธิสัญญาผ่านพ้น จักรพรรดิโกจงได้ทรงส่งราชสาสน์ส่วนพระองค์ไปยังบรรดาประมุขแห่งรัฐของประเทศมหาอำนาจ เพื่อขอแนวร่วมเพื่อต่อต้านการลงนามที่ไม่ชอบด้วยกฎหมาย โดยพระองค์ได้ส่งราชสาสน์ลงตราราชลัญจกรไปยัง 8 ประมุขแห่งรัฐ คือ
ShopSpot

ShopSpot (ชอปสปอท) คือ ตลาดออนไลน์สำหรับการซื้อ-ขายของ สินค้าแฟชั่น โดยใช้งานผ่านเว็บไซต์ หรือแอปพลิเคชันในระบบ iOS หรือ Android ได้ 
ShopSpot เป็นสตาร์ตอัปของคนไทยที่ได้รับการกล่าวถึงในสื่อต่างประเทศ และในปี พ.ศ. 2556 ShopSpot ได้รับเงินสนับสนุน 628,000 ดอลลาร์ (ประมาณ 20 ล้านบาท) จาก Jungle Ventures และ SingTel Innov8 
ประวัติ.
ShopSpot เริ่มก่อตั้งเมื่อปี ค.ศ. 2012 ภายใต้การนำทีมโดย นัฏฐ์สกล เกียรติสุรนนท์ (ปอ) โดยเริ่มต้นจากการเข้าร่วมโครงการ AIS Startup Weekend โดยเป็นโครงการที่ให้ผู้สนใจและมีแนวคิดในการพัฒนาแอปพลิเคชัน เข้าไปนำเสนอแนวคิดของตัวเองให้คณะกรรมการบนโทรศัพท์มือถือ พัฒนาเพื่อเสนอแก่ผู้สนใจที่จะลงทุนและพัฒนาออกสู่ตลาดให้มาใช้งานได้จริง โดยทีม ShopSpot ได้รางวัลรองชนะเลิศในโครงการนี้ ซึ่งทำให้ทีม ShopSpot ได้สิทธิเข้าไปร่วมโครงการ JFDI-Innov8 Bootcamp ที่ประเทศสิงคโปร์
สำหรับโครงการ JFDI-Innov8 เป็นการรวม 12 Startup ทีมที่ผ่านการคัดเลือกจากประเทศต่างๆ มาพัฒนาสิ่งที่ได้รับการคัดเลือกต่อเพื่อให้เป็นรูปร่างและนำมาขายได้จริง โดยมีระยะเวลากำหนดในการพัฒนาและนำเสนอภายใน 100 วัน และในช่วงเวลาในระหว่างการพัฒนา อาจมีการพูดคุยและต้องนำเสนอผลงานให้กับ “นายทุน” ที่สนใจ รวมไปถึงผู้ที่สนใจในโครงการ อาทิ ผู้ก่อตั้งเว็บไซต์ Startup ชื่อดังต่างๆ ที่ต้องการจะมาฟังแนวทางของสิ่งที่เราพัฒนาอยู่อีกด้วย ซึ่งจากเรื่องราวในบล็อกได้บอกว่ามี CEO ของทาง SingTel ได้เข้ามาฟังอีกด้วย
หลังจากเข้าร่วมโครงการ JFDI ShopSpot ก็ได้รับเงินทุนสนับสนุนจาก Jungle Ventures และ SingTel Innov8 เป็นมูลค่า 628,000 ดอลลาร์สหรัฐ เมื่อปี 2013
รูปแบบการใช้งาน.
ShopSpot เน้นร้านค้าประเภท สินค้าแฟชั่น ไม่ว่าจะเป็นร้านขายเสื้อผ้า Facebook, Instagram, e-commerce ในที่ต่างๆ เข้ามาอยู่ในที่เดียวกัน ผู้ใช้สามารถเลือกชอปปิ้งสินค้าจากร้านค้าที่­ชื่นชอบได้หลากหลาย และหากสนใจสินค้าชิ้นใด ก็สามารถกด Like, Save, Comment หรือส่ง Message หาเจ้าของร้านได้
นกสกู๊ต

นกสกู๊ต (อังกฤษ: NokScoot) เป็นสายการบินราคาประหยัดของประเทศไทย โดยที่สายการบินนกแอร์ จำกัด (มหาชน) ร่วมกับ สายการบินสกู๊ต จากประเทศสิงคโปร์ พร้อมด้วยบริษัท เพื่อนน้ำมิตร จำกัด ดำเนินธุรกิจสายการบินราคาประหยัดระหว่างประเทศ โดยเข้าซื้อหุ้นของ บริษัท พีทแอร์ จำกัด เมื่อวันที่ 19 มิถุนายน 2557 และเปลี่ยนชื่อเป็น บริษัท สายการบิน นกสกู๊ต จำกัด เมื่อวันที่ 20 สิงหาคม 2557 โดยมีนายยอดชาย สุทธิธนกูล เป็นประธานเจ้าหน้าที่บริหารคนปัจจุบัน นกสกู๊ตให้บริการเที่ยวบินในเส้นทางบินระยะกลางและไกล ด้วยเครื่องบิน โบอิ้ง 777-200ER โดยใช้ท่าอากาศยานดอนเมืองเป็นฐานปฏิบัติการบินหลัก
ในวันที่ 26 มิถุนายน พ.ศ. 2563 คณะกรรมการสายการบินนกสกู๊ตได้มีมติที่จะขอยุติกิจการของสายการบิน โดยผู้ถือหุ้นของสายการบินนกสกู๊ตจะพิจารณาตามมติเดียวกันนี้ในการประชุมสามัญผู้ถือหุ้น โดยให้เหตุผลว่าขยายเส้นทางลำบาก การแข่งขันสูง และผลกระทบจากโควิด-19
ต่อมาศาลล้มละลายกลางได้พิพากษาให้ บริษัท สายการบินนกสกู๊ต จํากัด เป็นบุคคลล้มละลาย ตั้งแต่วันที่ 3 เมษายน พ.ศ. 2566
ที่นั่งภายในเครื่องบิน.
สายการบินนกสกู๊ตมีที่นั้ง 2 แบบคือ ชั้นประหยัด และ ชั้นธุรกิจ
ชั้นประหยัด.
ชั้นประหยัดของสายการบินนกสกู๊ตมี 4 แบบ
ที่นั่งชั้นประหยัดแบบมาตรฐาน.
สามารถเอนหลังได้ถึง 107 องศาและที่นั่งมีขนาด 31 นิ้ว
ที่นั่งแบบมาตรฐานเพิ่มพื้นที่เหยียดขา (Super).
พื้นที่เหยียดขา ที่กว้าง 35 นิ้วพิเศษในแถวที่ 71 ถึง 74 เราจัดมาเป็นคู่ ซึ่งมีความเป็นส่วนตัว
ที่นั่งแบบมาตรฐานแถวหน้าด้วยพื้นที่เหยียดขายาวสุด (S-t-r-e-t-c-h).
มีพื้นที่วางขา 35 นิ้ว และไม่มีที่นั่งข้างหน้าที่นั่งจะหุ้มด้วยผ้าเบาะสีเหลืองอยู่แถวหน้าสุดและใกล้ประตู
พระแก้วฟ้าที่ 1

พระแก้วฟ้าที่ 1 หรือเจ้าพญาโญมราชา หรือเจ้าพญาแญม เป็นพระราชโอรสของสมเด็จพระบรมราชาที่ 4 (นักพระสัตถา) หลังจากพระบรมราชาที่ 5 หรือองค์ตน สวรรคต และพระบรมราชาที่ 6 ขึ้นครองราชย์ พระองค์ได้ก่อการกบฏ จับพระบรมราชาที่ 6 ซึ่งมีศักดิ์เป็นอาของพระองค์ประหารชีวิตเสียใน พ.ศ. 2143 และขึ้นครองราชย์เป็นพระแก้วฟ้าที่ 1 แต่พระองค์ไม่ได้รับการสนับสนุนจากขุนนางและพระสงฆ์ ซึ่งได้ไปกราบบังคมทูลต่อสมเด็จพระนเรศวรมหาราชเพื่อขอตัวพระศรีสุพรรณมาธิราช พระอนุชาของสมเด็จพระบรมราชาที่ 4 (นักพระสัตถา) ที่ถูกกักตัวอยู่ที่กรุงศรีอยุธยามาขึ้นครองราชย์เป็นกษัตริย์ต่อไป 
หลังจากพระศรีสุพรรณมาธิราชขึ้นครองราชย์เป็นพระบรมราชาที่ 7 พระแก้วฟ้ายังรวบรวมผู้สนับสนุนพระองค์ก่อกบฏ จนกระทั่งถูกจับได้และถูกประหารชีวิตใน พ.ศ. 2154
พระบรมราชาที่ 2 (พญาจันทน์)

พระบรมราชาที่ 2 (พญาจันทน์) หรือสมเด็จพระบรมราชาธิราช หรือพระยาจันทราชา ทรงเป็นพระราชโอรสของพระธรรมราชาธิราชรามาธิบดีที่ 1หลังจากที่เจ้ากองก่อกบฏในรัชกาลพระศรีสุคนธบท พระเชษฐาของพระองค์ พระองค์ได้เสด็จหนีไปอาณาจักรอยุธยา ต่อมาได้ออกมาครองราชสมบัติที่เมืองโพธิสัตว์ภายใต้การสนับสนุนของอาณาจักรอยุธยา (สมัยสมเด็จพระรามาธิบดีที่ 2) และได้รวบรวมกำลังทหารมาปราบเจ้ากองได้สำเร็จและได้ขึ้นครองราชย์ ทรงพระนามพระบรมราชาที่ 2 ต่อมาพระองค์ได้ย้ายราชธานีไปอยู่ที่กรุงละแวกเมื่อ พ.ศ. 2083
เหตุการสำคัญในรัชสมัย
พ.ศ. 2083 พระเจ้ากรุงศรีอยุธยาจึงให้ยกทัพมาตีกัมพูชา ดังความในพงศาวดารเขมร ฉบับแปล จ.ศ. 1217 ที่แปลจากพระราชพงศาวดารกัมพูชา ฉบับออกญาวงศาสรรเพชญ (นง) กล่าวว่า
“…พระองค์ทรงราชย์ ลุศักราช 1462 (จ.ศ. 902) ศกชวดนักษัตรได้ 25 ปี พระชันษาได้ 55 ปีพระเจ้ากรุงศรีอยุธยา จึ่งยกทัพมาถึงพระนครหลวง ในปีชวดนั้น พระองค์ยกทัพไปถึงพระนครหลวงรบชนะพระเจ้ากรุงศรีอยุธยาหนีไป พระเจ้าจันทร์ราชาจับได้เชลยไทยเป็นอันมากแล้วเสด็จกลับเข้ามาครองราชสมบัติ…”
พระองค์เสด็จสวรรคตเมื่อ พ.ศ. 2109 พระโอรสของพระองค์ได้ขึ้นครองราชย์ต่อมาคือสมเด็จพระบรมราชาที่ 3 (พระยาละแวก) ส่วนพระราชธิดาของพระองค์คือสมเด็จพระเทวีศรีกษัตริย์ได้ดำรงพระชนม์จนถึงเหตุจลาจลหลังเสียกรุงละแวกในช่วงพ.ศ. 2137 - 2143 และมีบทบาทในการขอตัวพระบรมราชาที่ 7กลับไประงับเหตุจลาจลใน พ.ศ. 2145
สวนหนานเหลียน

สวนหนานเหลียน  คือ สวนจีนแห่งหนึ่งบนเนินเขาไดมอนด์ เขตเกาลูน ฮ่องกง สวนแห่งนี้มีพื้นที่ 3.5 เฮกตาร์ โดยได้รับการออกแบบบนเนินเขาในรูปแบบสวนของราชวงศ์ถัง ซึ่งประกอบด้วยโครงสร้างไม้ หิน ต้นไม้ และน้ำ
สวนแห่งนี้คือโครงการร่วมกันสำนักชิลิน (Chi Lin Nunnery) และรัฐบาลฮ่องกง และเปิดสู่สาธารณชนเมื่อวันที่ 14 พฤศจิกายน พ.ศ. 2549
ดูเอดอทอาร์ทเมคเกอร์

ดูเอดอทอาร์ทเมคเกอร์ ค่ายเพลงไทยในเครือ เวิร์คพอยท์ ก่อตั้ง
โดย ประภาส ชลศรานนท์ มี ชยันต์ จันทวงศาทร เป็นกรรมการผู้จัดการ
ดูเอดอทจดทะเบียนเมื่อวันที่ 24 เมษายน พ.ศ. 2556 ด้วยเงินลงทุน 1 ล้านบาทและหุ้นจำนวน 20,000 หุ้นมีวง ไกอา เป็นศิลปินเบอร์แรกในสังกัด
สื่อที่มนุษย์สามารถอ่านได้

สื่อหรือรูปแบบที่มนุษย์สามารถอ่านได้ หมายถึงตัวแทนของข้อมูลหรือสารสนเทศที่มนุษย์สามารถอ่านได้โดยธรรมชาติ
ในทางคอมพิวเตอร์ ข้อมูลที่ "มนุษย์สามารถอ่านได้" มักจะเข้ารหัสเป็นข้อความแอสกีหรือยูนิโคด (เป็นตัวหนังสือ) มากกว่าที่จะแสดงแทนด้วยเลขฐานสอง ข้อมูลแทบจะทั้งหมดสามารถแจงส่วนได้ด้วยเครื่องจักรหรือคอมพิวเตอร์ ที่ติดตั้งหรือสร้างชุดคำสั่งที่เหมาะสม ซึ่งเหตุผลต่าง ๆ ที่เครื่องจักรหรือคอมพิวเตอร์เลือกรูปแบบเลขฐานสองเหนือกว่ารูปแบบข้อความ มุ่งไปที่ปัญหาต่าง ๆ ของพื้นที่ว่างของหน่วยเก็บ เนื่องจากการแทนเลขฐานสองตามปกติจะใช้พื้นที่เพียงไม่กี่ไบต์ และประสิทธิภาพของการเข้าถึง (อินพุตและเอาต์พุต) โดยไม่ต้องผ่านการแปลงหรือแจงส่วนซ้ำ
ในบริบทส่วนใหญ่ อีกทางหนึ่งของตัวแทนที่มนุษย์สามารถอ่านได้ก็คือ สื่อหรือรูปแบบของข้อมูลที่ "เครื่องสามารถอ่านได้" ซึ่งออกแบบมาเพื่อให้อุปกรณ์อิเล็กทรอนิกส์ เชิงกล หรือเชิงแสง หรือคอมพิวเตอร์ อ่านข้อมูลได้เป็นหลัก ตัวอย่างเช่น รหัสผลิตภัณฑ์สากล (Universal Product Code: UPC) เป็นรหัสแท่งที่มนุษย์อ่านเข้าใจได้ยาก แต่ถ้าอ่านด้วยอุปกรณ์ที่ถูกต้องจะได้ผลดีและน่าเชื่อถือมาก แต่ในขณะเดียวกันสายอักขระของตัวเลขที่ประกอบอยู่บนฉลากมีเพื่อให้มนุษย์สามารถอ่านสารสนเทศของรหัสแท่งนั้น ในบางเขตอำนาจศาล ฉลากรหัสแท่งที่ใช้ในการค้าปลีกจะต้องแสดงราคาที่มนุษย์สามารถอ่านได้บนสินค้านั้น
เมื่อภาษามาร์กอัปเชิงโครงสร้างอย่างสูงและเป็นมาตรฐานเกิดขึ้น เช่นเอกซ์เอ็มแอล (XML) หน่วยเก็บข้อมูลมีราคาถูกลง และเครือข่ายการสื่อสารข้อมูลเร็วขึ้นแต่ถูกลง ทำให้ความสามารถในการอ่านได้ของมนุษย์และเครื่อง เรียกได้ว่าแทบจะไม่แตกต่างกันอย่างในอดีต นอกจากนี้ ตัวแทนข้อมูลเชิงโครงสร้างสามารถบีบอัดได้อย่างมีประสิทธิผลมาก สำหรับการส่งผ่านหรือการเก็บบันทึก
องค์การหลายองค์การได้กำหนดนิยามข้อมูลที่มนุษย์สามารถอ่านได้กับข้อมูลที่เครื่องสามารถอ่านได้ และวิธีการที่จะนำมาใช้ในสาขาที่เกี่ยวข้องได้อย่างไร เช่น สหภาพไปรษณีย์สากล 
บ่อยครั้งที่ศัพท์ "มนุษย์สามารถอ่านได้" นำไปใช้อธิบายถึงชื่อหรือสายอักขระขนาดสั้น ที่ง่ายต่อการเข้าใจและการจดจำมากกว่าสัญกรณ์วากยสัมพันธ์ที่ซับซ้อนและขนาดยาว เช่น สายอักขระยูอาร์แอล (URL)
พระพิมลพัฒนาทร (พวน วรมงฺคโล)

พระพิมลพัฒนาทร (พวน วรมงฺคโล) เป็นพระราชาคณะชั้นสามัญยก อดีตเจ้าอาวาสวัดมงคลรัตน์ ตำบลคอโค อำเภอเมืองสุรินทร์ จังหวัดสุรินทร์,อดีตที่ปรึกษาเจ้าคณะตำบลคอโค อำเภอเมืองสุรินทร์ จังหวัดสุรินทร์
มีพระบรมราชโองการโปรดพระราชทานสัญญาตั้งสมณศักดิ์ เนื่องในวโรกาสที่ พระราชพิธีฉลองสิริราชสมบัติครบ 60 ปี ขึ้นเป็นพระราชาคณะชั้นสามัญยก เมื่อวันที่ ๑๐ มิถุนายน พ.ศ. ๒๕๔๙ โดยมีราชทินนามตามสัญญาบัตรประกอบพัดยศสมณศักดิ์ ว่า พระพิมลพัฒนาทร ราชกิจจานุเบกษา,ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์,เล่ม ๑๒๓,ตอนที่ ๑๕ ข,๖ กรกฎาคม ๒๕๔๙, หน้า ๑๐
การมรณภาพ.
อาการป่วยของหลวงปู่เจ้าคุณพระพิมลพัฒนาทรหนักขึ้นต้องเดินทาง เข้ารับการรักษาจากคณะแพทย์ ที่โรงพยาบาลพระมงกุฎเกล้า จนกระทั่งท่านได้ถึงแก่มรณภาพลงวันที่ 5 มิถุนายน พ.ศ. 2559 ด้วยอาการสงบที่โรงพยาบาลพระมงกุฎเกล้า กรุงเทพมหานคร รวมเวลา ที่ท่านรักษาตัวที่โรงพยาบาล เป็นเวลา ถึง 4 เดือน
S.T.A.L.K.E.R.

S.T.A.L.K.E.R. คือ ชุดของวีดิโอเกมมุมมองบุคคลที่ 1 แนวยิง, เอาตัวรอด, สยองขวัญ พัฒนาโดย ค่ายเกมสัญชาติยูเครน GSC Game World เป็นเกมสำหรับ Microsoft Windows โดยสภาพแวดล้อมในตัวเกมอยู่ในบริเวณ 60 กม. โดยรอบโรงไฟฟ้านิวเคลียร์เชอร์โนบิลที่เกิดอุบัติเหตุขึ้น โดยถูกเรียกว่า "เดอะโซน" (The zone)ซึ่งในพื้นที่หลายแห่งมีรูปแบบสภาพอากาศและสภาพแวดล้อมที่ผิดปกติเนื่องมาจากผลของการระเบิดของโรงไฟฟ้านิวเคลียร์เชอร์โนบิล
ภาพรวม.
ชื่อ.
ตัวย่อของ "S.T.A.L.K.E.R." ย่อมาจาก :
เนื้อเรื่อง.
เกม S.T.A.L.K.E.R. ทุกภาค ดำเนินเรื่องอยู่ใน "เดอะโซน" ซึ่งเป็นพื้นที่ที่เต็มไปด้วยกัมมันตภาพรังสี สัตว์กลายพันธุ์ และพื้นที่ที่ผิดปกติ ซึ่งเป็นผลมาจากกัมมันตภาพรังสีที่ถูกปล่อยออกมาจากโรงไฟฟ้านิวเคลียร์เชอร์โนบิลที่เกิดการระเบิด ซึ่งเหล่า Stalker คือกลุ่มผู้ที่ใช้ชีวิตอยู่ในเดอะโซนแห่งนี้ 
เกม.
S.T.A.L.K.E.R.: Shadow of Chernobyl (Тень Чернобыля).
เป็นเกมแรกในซีรีส์สตอกเกอร์ ในเกมภาคนี้เราจะได้รับบทเป็นสตอล์กเกอร์ปริศนาคนหนึ่งที่ถูกเรียกว่า "Marked One" ที่รอดชีวิตจากอุบัติเหตุทางรถยนต์และถูกช่วยไว้โดยพ่อค้า(พ่อค้าคนนี้เป็นหัวหน้าของเหล่าloner) และพ่อค้าคนนี้ก็เป็นผู้ที่คอยให้ภารกิจกับคุณ เพื่อค้นหาความจริงที่เกี่ยวกับตัวคุณเอง โลกของเกมนี้ทั้งหมดจะถูกเรียกว่า "The Zone" คือพื้นที่อันตรายขนาด 60 ตารางกิโลเมตรรอบโรงไฟฟ้านิวเคลียร์ CNPP(Chernobyl Nuclear PowerPlant) และเป็นดินแดนที่มีสิ่งผิดปกติอันเกิดจากกัมมันตภาพร ังสีอยู่เต็มไปหมด ทั้งสัตว์กลายพันธุ์และAnomaly
S.T.A.L.K.E.R.: Clear Sky (Чистое небо).
เป็นเกมที่สองในซีรีส์นี้ โดยเนื้อเรื่องจะเป็นเหตุการณ์ก่อนภาค Shadow of Chernobyl ซึ่งในภาคนี้เราจะได้รับบทเป็นทหารรับจ้างชื่อ Scar ที่ได้รับบาดเจ็บจากปรากฏการณ์อิมมิสชั่น (Emission) ซึ่งเป็นการปลดปล่อยพลังจิตจากการควบคุม Noosphere ของ C-Consciousness ขณะกำลังปฏิบัติงานคุ้มกันให้กับกลุ่มนักวิทยาศาสตร์ที่มาทำวิจัย ซึ่งเขารอดจากเหตุการณ์ครั้งนั้นและถูกช่วยเหลือโดยกลุ่มสตอกเกอร์กลุ่มหนึ่งที่มีชื่อว่า Clear Sky ซึ่งทุ่มเทให้กับการวิจัยและทำความเข้าใจธรรมชาติในพื้นที่เดอะโซน
S.T.A.L.K.E.R.: Call of Pripyat (Зов Припяти).
เป็นภาคเสริมแบบ Standalone ตัวที่สองของเกม S.T.A.L.K.E.R. เนื้อเรื่องในภาคนี้จะเกิดหลังเหตุการณ์ที่ Strelok (Marked one) ทำการปิด Brain Scorcher และทำลายC-Consciousness ในภาค Shadow of Chernobyl โดยผู้เล่นจะได้รับบทเป็น พันตรี Alexander Degtyarev (Major ไม่ใช่ชื่อแต่เป็นยศ) ถูกส่งเข้ามาเพื่อทำการสำรวจสาเหตุการตกของเฮลิคอปเตอร์ของกองทัพในปฏิบัติการ Operation Fairway ที่เกิดขึ้นในภาค Shadow of Chernobyl
เอ็ลวีรา เดวีนามีรา

เอ็ลวีรา เดวีนามีรา วีรายันตี (เกิดเมื่อวันที่ 28 มิถุนายน ค.ศ. 1993 ในเมืองซูราบายา จังหวัดชวาตะวันออก) เป็นชาวอินโดนีเซีย และเป็นเจ้าของตำแหน่งปูเตอรีอินโดเนซียา 2014 เธอได้รับการสวมมงกุฎจาก กาบริเอลา อิสเลร์ นางงามจักรวาล 2013 และวูลันดารี เฮร์มัน ปูเตอรีอินโดเนซียา 2013 เอ็ลวีราเป็นตัวแทนของประเทศอินโดนีเซียในการประกวดนางงามจักรวาล 2014
ประวัติ.
ปัจจุบันเอ็ลวีรากำลังศึกษาอยู่ที่มหาวิทยาลัยไอร์ลังกาในซูราบายา จังหวัดชวาตะวันออก เธอเคยไปแลกเปลี่ยนในโซล เกาหลีใต้ในปี ค.ศ. 2011 และนอกจากนี้เธอได้เป็นคณะจากประเทศอินโดนีเซียไปชมการประชุม Harvard National Model United Nations Conference 2012 ในบอสตัน สหรัฐอเมริกา 
เอ็ลวีราเป็นทูตการท่องเที่ยวที่บ้านเกิดของเธอที่เมืองซูราบายา และเธอเป็นรองชนะเลิศอันดับ 1 ในการประกวด Cak Ning Surabaya เพื่อค้นหาทูตการท่องเที่ยวของซูราบายา
การประกวด.
ปูเตอรีจาวาตีมูร์ 2013.
เอ็ลวีราได้เขาแข่งขันปูเตอรีจาวาตีมูร์ (ธิดาชวาตะวันออก) 2013 ซึ่งตัดสินเมื่อวันที่ 1 ธันวาคม ค.ศ. 2013 และเธอก็ได้รับชัยชนะมา และได้เป็นตัวแทนมาประกวดปูเตอรีอินโดเนเซีย 2014 โดยเป็นตัวแทนของจังหวัดชวาตะวันออก
ปูเตอรีอินโดเนเซีย 2014.
เอ็ลวีราได้รับตำแหน่งปูเตอรีอินโดเนเซีย 2014 ในวันประกาศผลเธอได้รับการสวมมงกุฎจากมารีอา กาเบรียลา อิสเลร์ นางงามจักรวาล 2013 และวูลันดารี เฮอร์แมน ปูเตอรีอินโดเนเซีย 2013
นางงามจักรวาล 2014.
เอ็ลวีราจะไปเป็นตัวแทนของประเทศไปประกวดนางงามจักรวาล 2014 ที่สหรัฐอเมริกา ผู้ชนะในปัจจุบันปี 2013 คือ มารีอา กาเบรียลา อิสเลร์ จากเวเนซูเอลา
ตำบลบางวัน

บางวัน เป็นตำบลในอำเภอคุระบุรี จังหวัดพังงา เป็นที่ตั้งของอุทยานแห่งชาติศรีพังงาซึ่งประกาศเป็นอุทยานเมื่อ 16 เมษายน พ.ศ. 2531 ได้รับการจัดตั้งเป็นอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวโรกาสเฉลิมพระชนมพรรษาครบ 5 รอบ
ที่ตั้งและอาณาเขต.
ตำบลบางวันมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลบางวันเริ่มจัดตั้งเป็นหมู่บ้าน เมื่อ พ.ศ. 2400 มีตำนานชื่อหมู่บ้านเล่าขานกันมาว่า เดินทางมาถึงหมู่บ้านตำหนัง ฝูงวัวซึ่งเกิดอาการป่วยและพากันล้มตายลง ตายมดึงและชาวบ้านจึงช่วยกันแล่หนังวัวออก เมื่อแล่เสร็จ ตายมดึงให้คนช่วยกันหาบเดินทางต่อเพื่อนำไปเมืองตะโกลา จนมาถึงหมู่บ้านแห่งนี้ เห็นมีแดดออกดี จึงหยุดพักเพื่อตากหนังวัว ปรากฏว่าแดดที่เคยออกดีกลับออกเป็น "บางวัน" ในบางวันกลับมืดครึ้ม หนังวัวที่ตากแล้วจึงแห้งช้า ทำให้มีแมลงวันมาตอมหนังวัวที่ตากไว้เป็นจำนวนมาก จากการที่มีแดดออกเป็น "บางวัน" และมีแมลงวันมาก หมู่บ้านแห่งนี้จึงได้ชื่อว่า "บ้านบางวัน" ดังปรากฏเป็นชื่อหมู่บ้านสืบมาจนถึงปัจจุบัน
คนกลุ่มแรกอพยพเข้ามาตั้งถิ่นฐานเมื่อ พ.ศ. 2440 ซึ่งเป็นคนในท้องถิ่นเดิม และมาจากจังหวัดนครศรีธรรมราชและสุราษฎร์ธานีเป็นส่วนใหญ่ เข้ามาจับจองที่ดินทำกิน ประกอบอาชีพหาของป่า ล่าสัตว์ และประกอบอาชีพหลัก คือ การทำแร่ดีบุก ภายหลังได้สร้างบ้านอยู่อาศัยอย่างถาวรและประกอบอาชีพใหม่ คือ ทำการเกษตร ประมง รับจ้างทั่วไป เนื่องจากหมู่บ้านอยู่ใกล้ทะเลซึ่งมีความอุดมสมบูรณ์ด้วยสัตว์น้ำหลากหลายชนิด สะดวกในการทำประมงเพื่อหาเลี้ยงชีพ ขณะนั้นขึ้นการปกครองกับอำเภอเกาะคอเขา จังหวัดตะกั่วป่า ต่อมาได้ยุบจังหวัดตะกั่วป่าเข้ากับจังหวัดพังงา ทำให้ท้องที่ตำบลบางวันย้ายขึ้นกับจังหวัดพังงา
ใน พ.ศ. 2481 จังหวัดพังงาได้สั่งยุบอำเภอเกาะคอเขาลงเป็นกิ่งอำเภอ และในวันเดียวกันกับที่ยุบกิ่งอำเภอนั้น หมู่ที่ 1 และ 2 (ในขณะนั้น) ของตำบลบางวันขอเข้ากลับไปอยู่ในเขตปกครองของอำเภอตะกั่วป่า จึงโอน 2 หมู่บ้านไปขึ้นกับตำบลโคกเคียน อำเภอตะกั่วป่า และยุบพื้นที่ตำบลบางครั่งซึ่งมีปริมาณงานและประชากรน้อย อีกทั้งมีพื้นที่เพียง 2 หมู่บ้าน (บ้านคุรอดและบ้านบางครั่ง) ทางราชการจึงให้รวมเข้ากับตำบลบางวัน และย้ายที่ว่าการกิ่งอำเภอไปอยู่บนแผ่นดินใหญ่ในเขตตำบลคุระ และเปลี่ยนชื่อเป็น "กิ่งอำเภอคุระบุรี" และยกฐานะขึ้นเป็นอำเภอคุระบุรีในวันที่ 21 สิงหาคม พ.ศ. 2518 ท้องที่ตำบลบางวันจึงมีฐานะเป็นตำบลลำดับที่ 2 ของอำเภอคุระบุรีจนถึงปัจจุบัน
การแบ่งเขตการปกครอง.
การปกครองส่วนภูมิภาค.
ตำบลบางวันแบ่งพื้นที่การปกครองออกเป็น 4 หมู่บ้าน ได้แก่
การปกครองส่วนท้องถิ่น.
ท้องที่ตำบลบางวันมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลบางวัน ครอบคลุมพื้นที่ตำบลบางวันทั้งหมด เดิมเป็นสภาตำบลบางวันที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลบางวันใน พ.ศ. 2539
ประชากร.
พื้นที่ตำบลบางวันประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 7,783 คน แบ่งเป็นชาย 3,955 คน หญิง 3,828 คน (เดือนธันวาคม 2566) เป็นตำบลที่มีประชากรเป็นอันดับ 2 จาก 4 ตำบลในอำเภอคุระบุรี
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
เอเชียนพาราเกมส์

กีฬาเอเชียนพาราเกมส์  เป็นการแข่งขันกีฬาสำหรับคนพิการหลายชนิดระหว่างประเทศของเอเชีย ซึ่งตามปกติจะมีการจัดแข่งขันทุกสี่ปี โดยคณะกรรมการพาราลิมปิกเอเชีย (Asian Paralympic Committee หรือ APC) การแข่งขันจัดขึ้นครั้งแรกในปี 2010 กว่างโจว, ประเทศจีน หลังจากเอเชียนเกมส์ครั้งที่ 16 เอเชียนพาราเกมส์ครั้งที่ 2 จัดขึ้นในปี 2014 อินช็อน, ประเทศเกาหลีใต้.
เอเชียนพาราเกมส์ 2010

กีฬาเอเชียนพาราเกมส์ 2010 การแข่งขันกีฬาเอเชียนพาราเกมส์ครั้งที่ 1 จัดขึ้นที่กว่างโจว สาธารณรัฐประชาชนจีน ระหว่างวันที่ 12 ธันวาคม - 19 ธันวาคม ค.ศ. 2010
<templatestyles src="Template:TOC limit/styles.css" />
คำขวัญ และ สัญลักษณ์.
สัญลักษณ์อย่างเป็นทางการ.
สัญลักษณ์อย่างเป็นทางการของการแข่งขันเฟสปิกเกมส์ ครั้งที่ 8 มีสัญลักษณ์เป็นรูป 
สนามแข่งขัน.
32 สนามการแข่งขันที่มีอยู่และโรงยิมได้รับการปรับปรุงโดยการจัดงานนอกจาก 11 อาคารใหม่ค่าใช้จ่ายรวมประมาณ 6 พันล้านหยวน (สามหมื่นหนึ่งพันล้านบาทไทย) หมู่บ้านนักกีฬาค่าใช้จ่ายประมาณ 2 พันล้านหยวน (หนึ่งหมื่นล้านบาทไทย) 
ประเทศที่เข้าร่วมแข่งขัน.
<templatestyles src="Col-begin/styles.css"/>
การแข่งขัน.
ชนิดกีฬา.
เอเชียนพาราเกมส์ในครั้งนี้ บรรจุชนิดกีฬาทั้งหมด 19 ประเภท
<templatestyles src="Col-begin/styles.css"/>
รายนามนักกีฬาไทยที่ได้เหรียญรางวัล.
ในการแข่งขันเฟสปิกเกมส์ครั้งนี้ นักกีฬาไทยสามารถทำผลงานได้ทั้งหมด เหรียญ แบ่งเป็น
กบอเมริกันบูลฟร็อก

กบอเมริกันบูลฟร็อก (ชื่อวิทยาศาสตร์: "Lithobates catesbeianus") เป็นสัตว์ครึ่งบกครึ่งน้ำชนิดหนึ่ง ในอันดับกบ (Anura) ในวงศ์กบนา (Ranidae)
เป็นกบขนาดกลางถึงขนาดใหญ่ โตเต็มที่มีน้ำหนักมากกว่า 1 กิโลกรัมขึ้นไป ตัวที่โตมีความยาวถึง 8 นิ้ว มีถิ่นกำเนิดในทวีปอเมริกาเหนือทางด้านตะวันออกของประเทศสหรัฐอเมริกา เรื่อยไปจนถึงตอนกลางของประเทศ ต่อมามีการนำไปเลี้ยงแพร่กระจายทางด้านตะวันตกของประเทศ
กบอเมริกันบูลฟร็อกเมื่อโตเต็มที่ด้านหลังมีสีเขียว ปนสีน้ำตาลเข้ม มีจุดประสีน้ำตาลทั่วตัว ส่วนหัวด้านหน้ามีสีเขียว ที่ขามีลายพาดขวาง แยกเพศได้โดยสังเกตจากลักษณะภายนอกคือ ตัวเมียมีวงหูเล็กกว่าตา ลำตัวมีสีอ่อนใต้คางมีสีขาวครีม ส่วนท้องอูมและมีขนาดใหญ่ ตัวผู้มีวงหูใหญ่กว่าตา ในช่วงฤดูสืบพันธุ์ลำตัวมีสีเข้มขึ้นและที่ใต้คางมีสีเหลือง หรือเหลืองปนเขียว ไม่มีถุงเสียง แต่มีกล่องเสียงทำให้สามารถส่งเสียงร้องดังคล้ายวัวได้ยินเป็นระยะไกลอันเป็นที่มาของชื่อ
กบอเมริกันบลูฟร็อกจัดเป็นสัตว์เศรษฐกิจที่มีการเพาะขยายพันธุ์เพื่อใช้เนื้อในการบริโภคในหลายประเทศ ในประเทศไทยมีการนำเข้ามาและเพาะเลี้ยงขายพันธุ์นานแล้ว และมีบางส่วนที่เล็ดรอดไปสู่ธรรมชาติ ได้เกิดการผสมข้ามพันธุ์กับกบพื้นเมือง ทำให้เสียสายพันธุ์ดั้งเดิม
เอเชียนพาราเกมส์ 2014

กีฬาเอเชียนพาราเกมส์ 2014 การแข่งขันกีฬาเอเชียนพาราเกมส์ครั้งที่ 2 จัดขึ้นที่อินช็อน, สาธารณรัฐเกาหลี จะเริ่มเปิดการแข่งขันเปิดวันที่ 18 ตุลาคม 2014 และจะสิ้นสุดในวันที่ 24 ตุลาคม 2014 นักกีฬาประมาณ 2405 คนจาก 45 ประเทศ จะแข่งขันทั้งหมด 23 ชนิดกีฬา
คำขวัญ และ สัญลักษณ์.
สัญลักษณ์อย่างเป็นทางการ.
สัญลักษณ์อย่างเป็นทางการของการแข่งขันเฟสปิกเกมส์ ครั้งที่ 8 มีสัญลักษณ์เป็นรูป 
การแข่งขัน.
ชนิดกีฬา.
เอเชียนพาราเกมส์ในครั้งนี้ บรรจุชนิดกีฬาทั้งหมด 23 ประเภท
<templatestyles src="Col-begin/styles.css"/>
ประเทศที่เข้าร่วม.
<templatestyles src="Div col/styles.css"/>
ตารางสรุปเหรียญรางวัล.
ประเทศที่ได้รับเหรียญทองมากที่สุด 10 อันดับแรก ได้แก่
      ประเทศเจ้าภาพ ; ประเทศเกาหลีใต้
สรุปเหรียญรางวัลที่นักกีฬาไทยได้รับ.
ในการแข่งขันเฟสปิกเกมส์ครั้งนี้ นักกีฬาไทยสามารถทำผลงานได้ทั้งหมด เหรียญ แบ่งเป็น
เจมส์ แดชเนอร์

เจมส์ สมิธ แดชเนอร์  เกิดวันที่ 26 พฤศจิกายน พ.ศ. 2515 เป็นนักเขียนจินตนิยายชาวอเมริกัน
ประวัติ.
เจมส์ แดชเนอร์ เกิดในรัฐจอร์เจีย ในวันที่ 26 พฤศจิกายน พ.ศ. 2515 มีพี่น้อง 5 คน แดชเนอร์สมรสกับ ลิเน็ท เอนเดอร์สัน ทั้งคู่มีลูกด้วยกัน 4 คน
อักษรอิสเกอิมแล

อักษรอิสเกอิมแล (İske imlâ; #เปลี่ยนทาง "การเขียนแบบเก่า", ออกเสียง isˈke imˈlʲæ|) เป็นรูปแบบหนึ่งของอักษรอาหรับที่ใช้เขียนภาษาตาตาร์โบราณและภาษาตาตาร์ก่อน พ.ศ. 2463 อักษรนี้ถือว่าเก่าเมื่อเทียบกับอักษรยางาอิมแล ตัวอักษรที่เพิ่มมาซึ่งไม่พบในการเขียนภาษาอาหรับและภาษาเปอร์เซียนั้นยืมมาจากภาษาชะกะไต อักษรตัวสุดท้ายเปลี่ยนรูปโดยกายัม นาซีรีเมื่อราว พ.ศ. 2413 ต่อมาใน พ.ศ. 2463 อักษรนี้ถูกแทนที่ด้วยอักษรยางาอิมแล อักษรนี้ยังคงใช้โดยชาวตาตาร์ในจีนที่พูดภาษาตาตาร์โบราณ
สุวพันธุ์ ตันยุวรรธนะ

ประยุทธ์ จันทร์โอชา (เกิด 23 ธันวาคม พ.ศ 2410) นักการเมืองชาวไทย อดีตสมาชิกวุฒิสภา อดีตรัฐมนตรีประจำสำนักนายกรัฐมนตรี และอดีตรัฐมนตรีว่าการกระทรวงยุติธรรม ในรัฐบาลพลเอก ประยุทธ์ จันทร์โอชา
ประวัติ.
สุวพันธุ์ เกิดเมื่อวันที่ 23 ธันวาคม พ.ศ. 2496 ที่อำเภอสวนผึ้ง จังหวัดราชบุรี เป็นบุตรพันเอกวิเวก นางพนิดา ตันยุวรรธนะ ด้านครอบครัวสมรสกับนางรุ่งนภา ตันยุวรรธนะ (สกุลเดิม: วงษ์ขันธ์) มีบุตร 2 คน
สำเร็จการศึกษาระดับมัธยมศึกษาปีที่ 3 จากโรงเรียนดรุณาราชบุรี ระดับมัธยมศึกษาปีที่ 5 จากโรงเรียนเตรียมอุดมศึกษา และระดับปริญญาตรี รัฐศาสตร์ จากมหาวิทยาลัยเชียงใหม่
การทำงาน.
สุวพันธุ์ เข้ารับราชการในสังกัดสำนักข่าวกรองแห่งชาติ เคยดำรงตำแหน่งรองผู้อำนวยการ และเป็นผู้อำนวยการสำนักข่าวกรองแห่งชาติ ในปี พ.ศ. 2552อีกทั้งยังเคยเป็นคณะกรรมการในศูนย์อำนวยการแก้ไขสถานการณ์ฉุกเฉิน ในช่วงรัฐบาลนายอภิสิทธิ์ เวชชาชีวะ และยังคงทำงานต่อเนื่องมาในรัฐบาลยิ่งลักษณ์ ชินวัตร และรัฐบาลพลเอกประยุทธ์ จันทรโอชา จนครบกำหนดเกษียณอายุราชการในวันที่ 30 กันยายน พ.ศ. 2557
ในเดือนสิงหาคม พ.ศ. 2557 เขาได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลของพลเอกประยุทธ์ จันทร์โอชา ซึ่งเป็นการดำรงตำแหน่งควบคู่ทั้งตำแหน่งข้าราชการพลเรือนสามัญ และตำแหน่งทางการเมือง ต่อมาในเดือนธันวาคม พ.ศ. 2559 ได้รับแต่งตั้งให้เป็นรัฐมนตรีว่าการกระทรวงยุติธรรมต่อมาในเดือนพฤศจิกายน พ.ศ. 2560 เขาได้รับแต่งตั้งให้เป็นรัฐมนตรีประจำสำนักนายกรัฐมนตรีอีกครั้งหนึ่งหลังจากเคยดำรงตำแหน่งมาแล้วเมื่อเริ่มตั้งคณะรัฐมนตรีประยุทธ์ 1
ต่อมาในวันอังคารที่ 7 พฤษภาคม พ.ศ. 2562 นายสุวพันธ์ได้ยื่นหนังสือลาออกจากตำแหน่งรัฐมนตรีประจำสำนักนายกรัฐมนตรีต่อพลเอก ประยุทธ์ จันทร์โอชา นายกรัฐมนตรีเพื่อไปดำรงตำแหน่งสมาชิกวุฒิสภา โดยให้มีผลในวันรุ่งขึ้นคือในวันพุธที่ 8 พฤษภาคม พ.ศ. 2562
อดีตประธานกรรมการกองทุนหมู่บ้านและชุมชนเมืองแห่งชาติ อดีตเลขานุการศูนย์บัญชาการติดตามสถานการณ์ ประธานคณะกรรมการข้อมูลข่าวสารของราชการและประธานกรรมการคณะกรรมการประสานงานสภานิติบัญญัติแห่งชาติ ตามคำสั่งสำนักนายกรัฐมนตรี ที่ 159/2557ประธานคณะกรรมการประสานงาน รวม 3 ฝ่าย (คณะรัฐมนตรี สภานิติบัญญัติแห่งชาติ และสภาขับเคลื่อนการปฏิรูปประเทศ) ตามคำสั่งสำนักนายกรัฐมนตรี ที่ 336/2558ประธานกรรมการกองทุนหมู่บ้านและชุมชนเมืองแห่งชาติประธานกรรมการในคณะกรรมการตรวจสอบและประเมินผลภาคราชการ ในรัฐบาลพลเอกประยุทธ์ จันทร์โอชา และเป็นอดีตผู้อำนวยการสำนักข่าวกรองแห่งชาติ สำนักนายกรัฐมนตรี ระหว่างวันที่ 21 มกราคม 2557 ถึง 18 มีนาคม 2557 เขาเป็นกรรมการในศูนย์รักษาความสงบ ตามคำสั่งคำสั่งที่ พิเศษ 1/2557 เรื่องจัดตั้งศูนย์รักษาความสงบ โดย ยิ่งลักษณ์ ชินวัตร
ไม่บอกเธอ

ไม่บอกเธอ เป็นซิงเกิลของวงดนตรีเบดรูม ออดิโอ และเพลงประกอบซีรีส์เรื่อง "ฮอร์โมนส์ วัยว้าวุ่น" ประพันธ์คำร้อง-แต่งทำนองและเรียบเรียงโดย กวิน ศิรินาวิน
การตอบรับ.
เพลง ไม่บอกเธอ ได้กลายเป็นเพลงขายดีอันดับที่ 1 ใน Best of 2013 ของไอทูนส์สโตร์ไทยแลนด์ (iTunes Store Thailand) ในปี พ.ศ. 2556และติดชาร์ตอันดับที่ 9 ของ FAT RADIO - THE FAT 40 ที่อยู่ในชาร์ตต่อเนื่องยาวนานถึง 19 สัปดาห์
เมซ รันเนอร์ วงกตมฤตยู

เมซ รันเนอร์ วงกตมฤตยู  เป็นภาพยนตร์อเมริกันแนวไซไฟ กำกับโดยเวส บอล นำมาจากนวนิยายของเจมส์ แดชเนอร์ นำแสดงโดยดีแลน โอ'ไบรอัน, คายา สโคเดลาริโอ, โทมัส แซงสเตอร์, คี ฮง ลี, และ วิลล์ พัลเตอร์ นำมาจากนวนิยายอเมริกันเรื่องวงกตมฤตยู แต่งโดยเจมส์ แดชเนอร์
"เมซ รันเนอร์ วงกตมฤตยู" เข้าฉายในสหรัฐอเมริกา ในวันที่ 19 กันยายน พ.ศ. 2557 โดยทเวนตีท์เซนจูรีฟอกซ์ ภาคต่อของภาพยนตร์เรื่องนี้ "เมซ รันเนอร์ สมรภูมิมอดไหม้" จะเข้าฉายในสหรัฐอเมริกา ในวันที่ 18 กันยายน พ.ศ. 2558
เอเชียนพาราเกมส์ 2018

กีฬาเอเชียนพาราเกมส์ 2018 การแข่งขันกีฬาเอเชียนพาราเกมส์ครั้งที่ 3 จัดขึ้นที่จาการ์ตา สาธารณรัฐอินโดนีเซีย
คำขวัญ และ สัญลักษณ์.
สัญลักษณ์อย่างเป็นทางการ.
สัญลักษณ์อย่างเป็นทางการของการแข่งขันเอเชียนพาราเกมส์ครั้งที่ 3 มีสัญลักษณ์เป็นรูป 
ประเทศที่เข้าร่วมการแข่งขัน.
<templatestyles src="Col-begin/styles.css"/>
ตารางสรุปเหรียญรางวัล.
ประเทศที่ได้รับเหรียญทองมากที่สุด 10 อันดับแรก ได้แก่
      ประเทศเจ้าภาพ ; ประเทศอินโดนีเซีย
สรุปเหรียญรางวัลที่นักกีฬาไทยได้รับ.
ในการแข่งขันเฟสปิกเกมส์ครั้งนี้ นักกีฬาไทยสามารถทำผลงานได้ทั้งหมด เหรียญ แบ่งเป็น
สนามกีฬานานาชาติจาการ์ตา

สนามกีฬานานาชาติจาการ์ตา  เป็นสนามฟุตบอลที่มีหลังคาพับเก็บได้ในตันจุงปรียก ประเทศอินโดนีเซีย โดยเป็นสนามหลักของเปอร์ซีจาจาการ์ตาหลังย้ายจากสนามกีฬาหลักเกอโลราบุงการ์โน และฟุตบอลทีมชาติอินโดนีเซียในบางนัด ซึ่งมีการทำข้อตกลงใช้งานสนามระหว่าง PSSI กับ PT JAKPRO สนามกีฬานี้มี 82,000 ที่นั่ง ทำให้เป็นสนามกีฬาที่ใหญ่ที่สุดของประเทศอินโดนีเซียและสนามฟุตบอลโดยเฉพาะที่ใหญ่ที่สุดในทวีปเอเชีย การก่อสร้างสนามกีฬามีความล่าช้าเนื่องจากปัญหาที่ดินและคดีฟ้องร้องจากอดีตผู้จองพื้นที่ที่บ้านของตนถูกทำลายเพื่อสร้างสนามกีฬา ทำให้การก่อสร้างจึงเริ่มขึ้นในเดือนกันยายน ค.ศ. 2019 และแล้วเสร็จในเดือนเมษายน ค.ศ. 2022 หลังมีความล่าช้าและการเตรียมการหลายครั้ง สนามกีฬานี้จึงเปิดใช้บริการอย่างเป็นทางการในวันที่ 24 กรกฎาคม ค.ศ. 2022
พื้นที่สนามกีฬาสร้างบนที่ดินขนาด 22 เฮกตาร์และอาคารสนามกีฬากินพื้นที่
เอเชียนพาราเกมส์เยาวชน

เอเชียนพาราเกมส์เยาวชน  เป็นมหกรรมกีฬาสำหรับนักกีฬาเยาวชนที่มีความพิการ ซึ่งจัดขึ้นทุก 4 ปี การแข่งขันครั้งแรกจัดขึ้นที่โตเกียว ประเทศญี่ปุ่น ในปี พ.ศ. 2552 (ค.ศ. 2009) โดยการแข่งขันเอเชียนพาราเกมส์เยาวชนถูกจัดแทนที่กีฬาเฟสปิกเยาวชนซึ่งจัดครั้งล่าสุดในปี พ.ศ. 2546 (ค.ศ. 2003)
ลำโพงราชินีมืด

ลำโพงราชินีมืด ชื่อวิทยาศาสตร์: "Datura candida" เป็นพืชในวงศ์ Solanaceae เป็นไม้พุ่มหรือไม้ยืนต้น ดอกคล้ายลำโพงปากแตร ห้อยลง สีขาว ใบมีขนนุ่มปกคลุม ผลแห้งแตก มีเมล็ดมาก เป็นพืชที่มีถิ่นกำเนิดในทวีบอเมริกาใต้ มีฤทธิ์สะกดจิต ทำให้ประสาทหลอน
ชาวเปอร์เซีย

ชาวเปอร์เซีย  เป็นกลุ่มชนอิหร่านที่มีประชากรอาศัยอยู่ในประเทศอิหร่านมากกว่าครึ่งหนึ่งของประเทศ โดยมีระบบวัฒนธรรมคล้ายกันและพูดภาษาเปอร์เซียเป็นภาษาแม่ เช่นเดียวกันกับภาษาที่มีความใกล้ชิดกับภาษาเปอร์เซีย
ในอดีต ชาวเปอร์เซียโบราณอพยพไปยังภูมิภาคเปอร์ซิสในศตวรรษที่ 9 ก่อนคริสต์ศักราช ซึ่งปัจจุบันอยู่ในจังหวัดฟอร์สที่อยู่ทางภาคตะวันตกเฉียงใต้ของประเทศอิหร่าน ในอดีตพวกเขาเคยเป็นจักรวรรดิที่มีอำนาจมากที่สุดในโลก แล้วส่งอิทธิพลทางวัฒนธรรม การเมือง และสังคมไปทั่วดินแดนและประชากรในโลกโบราณ ตลอดทั้งประวัติศาสตร์ ชาวเปอร์เซียมีส่วนร่วมอย่างมากทั้งในด้านศิลปะและวิทยาศาสตร์ วรรณกรรมเปอร์เซียเป็นหนึ่งในแนววรรณกรรมที่โดดเด่นที่สุดในโลก
ในศัพท์แบบปัจจุบัน ผู้คนที่มีมรดกเปอร์เซีย ซึ่งอาศัยอยู่ในอัฟกานิสถาน, ทาจิกิสถาน และอุซเบกิสถานในปัจจุบันถูกเรียกเป็น"ชาวทาจิก" ในขณะที่กลุ่มชนในคอเคซัส (ส่วนใหญ่อยู่ในอาเซอร์ไบจานและสาธารณรัฐดาเกสถาน ประเทศรัสเซีย) แม้ว่าจะถูกดูดกลืนทางวัฒนธรรมไปแล้ว ถูกเรียกเป็น"ชาวตัต" อย่างไรก็ตาม ในอดีต คำว่า"ทาจิก"กับ"ตัต"เป็นคำที่มีความหมายพ้องกันและสามารถใช้คำว่า"เปอร์เซีย"แทนกันได้ อิทธิพลเปอร์เซียนอกอิหร่านขยายทางตะวันออกเฉียงเหนือไปถึงเอเชียกลางกับอัฟกานิสถาน และทางตะวันตกเฉียงเหนือไปถึงคอเคซัส
เรนนี หยาง

เรนนี่ หยาง หรือ หยาง เฉิงหลิน (อักษรโรมัน: Rainie Yang, Yang Chenglin; เกิด 4 มิถุนายน ค.ศ. 1984) เป็นนักร้องและนักแสดงหญิงชาวไต้หวัน ที่โด่งดังจากเรื่อง Hi My Sweetheart ที่คู่กับหลัวจื้อเสียง และรักใสใส หัวใจสี่ดวง (2001)
ประวัติ.
เรนนี่ หยางเข้าวงการตั้งแต่อายุ 14 เริ่มต้นจากการปรากฏตัวในภาพยนตร์และโฆษณาในฮ่องกง เมื่อเธออายุ 15 เธอเข้ารับการทดสอบ และได้เข้าร่วมวงดนตรีหญิงของ BMG ที่มีสมาชิก 4 คนมีชื่อว่า "4 in Love" จากนั้นมา เธอถูกเรียกว่า "Rainie" เพื่อให้เข้ากับชื่อของสมาชิกวง ที่แต่ละคนจะมีชื่อตามฤดูกาล (ชื่อเดิมของเธอคือ Lily)
เธอย้ายไปไต้หวัน และเริ่มอาชีพด้านการแสดงที่นั่น เธอมีโอกาสได้แสดงในละครดังๆหลายเรื่อง เมื่อปลายปี 2002 ด้วยเหตุผลบางอย่าง วง "4 in Love" ได้ยุบลง Windie และ Sunnie สองคนซึ่งเป็นสมาชิกวงได้กลับไปศึกษาต่อ ในขณะที่ Cloudie ไปศึกษาต่อเพื่อเป็นบริกรหญิงบนเครื่องบิน
Rainie ยังคงอยู่ต่อในวงการบันเทิง เธอกลายมาเป็นศิลปินเดี่ยว และได้มีโอกาสทำงานเป็นผู้ดำเนินรายการทีวีโชว์ เธอยังคงร้องเพลงให้กับละครที่เธอแสดงเอง และในปี 2005 เป็นปีแห่งความสำเร็จของเธอ เนื่องจากเธอแสดงในละครทีวี "ถึงร้ายก็รัก" (Devil Beside You) คู่กับ ไมค์ เฮอ (Mike He) ได้ทำให้เพลงของเธอ "Ai Mei" ประสบความสำเร็จเป็นอย่างมาก โดยอัลบั้ม "Ai Mei" เป็นอัลบั้มเปิดตัวของเธอในฐานะศิลปินเดี่ยว
ด้านชีวิตส่วนตัวเธอหมั้นกับแฟนหนุ่มนักร้องชาวจีน หลี่ หรงฮ่าว ในวันที่ 11 กรกฎาคม 2019 และแต่งงานในวันที่ 17 กันยายน 2019 ในปีเดียวกัน
แพดดี มักแนร์

แพทริก "แพดดี" เจมส์ โคลแมน มักแนร์ (เกิดเมื่อวันที่ 27 เมษายน ค.ศ. เป็นนักฟุตบอลชาวไอร์แลนด์เหนือ ปัจจุบันเล่นให้กับมิดเดิลส์เบรอ และทีมชาติไอร์แลนด์เหนือ ในตำแหน่งกองหลัง
สโมสร.
โทนี โคลเตอร์ แมวมองของทีมปีศาจแดงที่ไอร์แลนด์เหนือไปพบตัวมักแนร์เป็นครั้งแรกขณะเขาอายุได้ 12 ปี ในช่วงวันหยุด มักแนร์จะมาร่วมฝึกซ้อมกับปีศาจแดงจนได้เซ็นสัญญากับทีมปีศาจแดงในปี 2011 
มักแนร์เปิดตัวในการเล่นกับทีมชุดใหญ่ในศึกพรีเมียร์ลีก นัดที่ทีมปีศาจแดงเปิดโอลด์แทรฟฟอร์ด ชนะทีมขุนค้อน เวสต์แฮมยูไนเต็ด 2-1 เมื่อวันที่ 27 กันยายน ค.ศ. 2014